**JUDEȚUL VRANCEA Se aprobă,**

**CONSILIUL JUDEȚEAN Președintele**

Direcția Arhitect Șef  **Consiliului Județean Vrancea**

Serviciul Evidența Patrimoniului Public și Privat **Nicușor HALICI**

**ANUNȚ PUBLICITAR**

**Privind reluarea licitației publice deschisă cu preselecție, cu strigare, având ca obiect vânzarea de masă lemnoasă pe picior**

Consiliul Județean Vrancea, cu sediul în strada Cuza Vodă nr. 56, tel. 0237616800, e-mail contact@cjvrancea.ro, organizează la sediul instituției, licitația publică cu preselecție, cu strigare, având ca obiect vânzarea de masă lemnoasă pe picior, aferentă unui număr total de **147 de arbori** cu un volum brut total de **412,32 m.c,** situați în zona limitrofă a drumului județean D.J. 205H, între Panciu – Movilița – Păunești – DN2 (E85), în vederea valorificării, în conformitate cu prevederile H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică.

Înscrierile la preselecție se pot face de către operatorii economici atestați pentru lucrări de exploatare forestieră, până pe data de **27 octombrie 2025, orele 08:30***,* la registratura Consiliului Județean Vrancea;

**1. Preselecția** agenților economici care au depus documentația, va avea loc la sediul Consiliului Județean Vrancea, pe data de **27 octombrie 2025, orele 10:30;**

**2. Ședința de licitație/negociere** va avea loc la sediul Consiliului Județean Vrancea, pe data de **03 noiembrie 2025, orele 14:00**;

Pentru desfășurarea licitației este necesară participarea a minim 2 (doi) ofertanți. Lotul rămas neadjudecat se supune negocierii, organizată în aceeași zi imediat după încheierea licitației sau în ziua următoare acesteia. Negocierea se va face cu orice operator economic admis la licitație, care îndeplinește criteriile pentru a face ofertă și care solicită în scris aceasta.

**3. Procedura de vânzare:**

Vânzarea se va face prin licitație publică, cu preselecție, cu strigare, așa cum este reglementată prin H.G. 715/2017 cu privire la valorificarea masei lemnoase din fondul forestier proprietate publică către agenții economici, cu modificările și completările ulterioare, cu prezentarea documentelor solicitate prin caietul de sarcini, în plic închis și sigilat.

Structura masei lemnoase pe picior supusă licitației, se prezintă și se regăsește în actele de punere în valoare - APV nr. 2200126105070 și nr. 2200126105250 emise de către Ocolul Silvic Panciu – Valea Caregnei, cu următoarea componență:

|  |  |  |  |  |
| --- | --- | --- | --- | --- |
| Partida | Specia | Număr arbori  -buc- | Volum masă  lemnoasă brut (m.c.) | Valoare  (lei) |
| **LOTUL 1**  **APV nr. 2200126105070**  – zona limitrofă a drumului județean DJ 205H, între Panciu – Movilița – Păunești – DN2 (E85) – | Diverse tari | 7 | 5,15 | 459,08 |
| Diverse  moi | 6 | 23,11 | 1861,39 |
| **TOTAL** |  | 13 | 28,26 | 2320,48 |
|  | | | | |
| **LOTUL 2**  **APV nr. 2200126105250**  – zona limitrofă a drumului județean DJ 205H, între Panciu – Movilița – Păunești – DN2 (E85) – | Diverse tari | 6 | 1,49 | 125,66 |
| Diverse  moi | 128 | 382,57 | 46607,35 |
| **TOTAL** |  | 134 | 384,06 | 46733,01 |

Vânzarea se va face prin licitație publică, cu preselecție, cu strigare, așa cum este reglementată prin H.G. 715/2017 cu privire la valorificarea masei lemnoase din fondul forestier proprietate publică către agenții economici, cu modificările și completările ulterioare, cu prezentarea documentelor solicitate prin caietul de sarcini, în plic închis și sigilat.

Agenții economici care vor depune oferte pentru licitație, pot să vizioneze anterior lotul de masă lemnoasă care face obiectul valorificării prin vânzare, drept pentru care, după adjudecare nu se mai iau în considerare eventualele obiecțiuni.

**Prețul de pornire al licitației** este de:

**- 82,11 lei/mc pentru LOTUL 1 - APV nr. 2200126105070**,

**- 121,68 lei/mc pentru LOTUL 2 - APV nr. 2200126105250.**

Preț raportat la masă lemnoasă brută, iar treapta (pasul) de licitație este de 5% din prețul de pornire. Prețurile nu conțin T.V.A.

Garanția de participare la licitație reprezentând 5% din valoarea de pornire a licitației respectiv:

**- 116,03** **lei pentru LOTUL 1 - APV nr. 2200126105070**,

**-** **2336,65** **lei pentru LOTUL 2 - APV nr. 2200126105250**,

care se poate depune în contul IBAN: RO09TREZ6915006XXX000122, cod fiscal 4350394, deschis la Trezoreria Municipiului Focșani, prin unul dintre instrumentele legale de plată, **până la începerea licitației** sau în numerar la casieria Consiliului Județean Vrancea.

Modul de desfășurare a ședinței de licitație publică cu preselecție, cu strigare, este precizat în caietul de sarcini care poate fi descărcat de pe site-ul Consiliului Județean Vrancea www.cjvrancea.ro sau www.produselepadurii.ro.

Arhitect șef,